રોજ દાડીની શોધમાં નીકળતા શ્રમજીવીઓ વહેલી સવારે અમદાવાદના ગુરુકુળ રોડ, કડિયાનાકા પર, શ્યામલ પાસે રેલવે ફાટક સહિત અનેક જગ્યાએ છૂટક મજૂરી, કડિયાકામ માટે માણસો એકત્ર થાય છે. અહીંથી લોકો કામ માટે લઈ જાય છે. હાલ મંદીના કારણે શ્રમિકોને અઠવાડિયે માંડ બે દનૈયાની રોજગારી મળી રહી છે. અસંગઠિત વર્ગ વધુ મુશ્કેલીમાં છે. રોજનું લાવીને રોજ ખાવાવાળો વર્ગ પરેશાન થતા ઘરનાં બૈરાં, બાળકોને પણ ફરજિયાતપણે છૂટક કામમાં જોતરાવું પડે છે. કુટુંબના બે ટંકના રોટલા રળાવ બધા દોડધામ કરી રહ્યા છે.